മോന്സന് മാവുങ്കലിന് കുരുക്ക് മുറുകുന്നു ഡിആര്ഡിഒയുടെ പേരില് വ്യാജരേഖയുണ്ടാക്കിയതിന് ഒരു കേസ് കൂടി രജിസ്റ്റര് ചെയ്തു കൊച്ചി: മോന്സന് മാവുങ്കലിന് കുരുക്ക് മുറുകുന്നു. സാമ്ബത്തിക തട്ടിപ്പ് കേസില് അറസ്റ്റിലായ മോന്സനെതിരെ ഒരു കേസ് കൂടി രജിസ്റ്റര് ചെയ്തു. ഡിആര്ഡിഒയുടെ പേരില് വ്യാജരേഖയുണ്ടാക്കിയതിനാണ് കേസ്. റോക്കറ്റില് ഇന്ധനമായി ഉപയോഗിക്കുന്ന പദാര്ത്ഥം തന്റെ കയ്യിലുണ്ടെന്ന് മോന്സണ് പലരെയും കബളിപ്പിച്ചിരുന്നു. ഇറിഡിയം കയ്യില് സൂക്ഷിക്കുവാന് തനിക്ക് ഡി ആര് ഡി ഒയുടെ അനുമതി ഉണ്ടെന്ന രേഖയാണ് മോന്സന് ആളുകളെ കാണിച്ചിരുന്നത്. ഇത് വ്യാജമായി നിര്മ്മിച്ചതാണെന്ന് കണ്ടെത്തിയതിനെ തുടര്ന്നാണ് പുതിയ കേസ് രജിസ്റ്റര് ചെയ്തത്. വ്യാജ ഒപ്പും സീലും ഗവേഷകരുടെ പേരില് മോന്സണ് നിര്മ്മിച്ചതായാണ് അന്വേഷണത്തില് കണ്ടെത്തിയിരിക്കുന്നത്. ഏഴു കേസുകളിലാണ് മോന്സനെ പ്രതിചേര്ത്തിരിക്കുന്നത്. സാമ്ബത്തിക തട്ടിപ്പ് കേസില് മോന്സന് അറസ്റ്റിലായതോടെ നിരവധി പേരാണ് ഇയാള്ക്കെതിരെ പരാതിയുമായി രംഗത്തെത്തിയത്.